Tradizzjonalment, il-mili tal- Cornish pies jikkonsisti minn ċanga mqattgħa, patata, basal u bżar u melħ. Hekk jissajru ġewwa Cornwall, fl-Ingilterra, fejn huma meqjusin bħala d-dixx tradizzjonali tal-lokal. F'lokalitajiet oħrajn jeżistu varjazzjonijiet fit-tip ta' laħam użat għall-mili. Il- Cornish pies jissejħu wkoll pasty jew pastie . Fl-Amerika huma magħrufin bħala British pasty . Dan minħabba l-fatt li kienu ħaddiema tal-minjieri minn Cornwall li daħħluhom fil-pajjiż meta emigraw hemmhekk. L-istess għamlu dawk il-ħaddiema li emigraw lejn l-Awstralja. Illum il-ġurnata l- Cornish pies huma popolari madwar id-dinja kollha. 800g għaġina tat-torti… skont ir-riċetta ' Għaġina tat-Torti ' mogħtija f'dan il-ktieb bajda mħabbta Ingredjenti Għall-Mili tal-Laħam 300g kapuljat taċ-ċanga 200g basal imqatta' rqiq 150g karrotti mqattgħin rqaq żejt taż-żebbuġa bżar mitħun frisk u melħ Saħħan ftit żejt ġo taġen kbir u qalli l-basal. Żid il-kapuljat taċ-ċanga u l-karrotti. Kompli sajjar sakemm isir il-kapuljat. Ħawwad il-ħin kollu. Roxx ftit bżar u melħ u ħawwad. Ingredjenti Għall-Mili tat-Tonn taż-Żejt 400g spinaċi msajra landa kbira tonn taż-żejt żebbuġ iswed bl-għadma bżar mitħun frisk u melħ Qattar sew l-ispaniċi mill-ilma, qattagħha f'biċċiet żgħar u poġġiha ġo skutella. Naddaf iż-żebbuġ mill-għadma u qattgħu f'biċċiet żgħar. Qattar tajjeb it-tonn taż-żejt u żidu mal-ispinaċi. Żid iż-żebbuġ imqatta', roxx ftit bżar u melħ u ħawwad tajjeb. Kif tagħmilhom Ixgħel il-forn 180 0 C, gass numru 4. Iksi dixx tal-forn b'karta tal-forn. Iftaħ l-għaġina. Din la trid tkun irqiqa ħafna u lanqas ħoxna żżejjed. Aqta' l-għaġina f'tundjaturi ta' madwar 18-il ċm dijametru. Tista' tuża platt ċatt biex taqta' madwar il-forma tiegħu. Agħmel ftit mili fin-nofs tal-għaġina u idlek it-truf bi ftit ilma. Tella' t-truf tal-għaġina u agħfas b'subgħajk biex tagħtiha l-forma tipika tagħha ( a ra r-ritratt ). Idlek bil-bajda mħabbta u poġġi l -Cornish pies fuq id-dixx tal-forn. Aħmi għal madwar 20-30 minuta. Servi sħan.